[image: image1.png]ROMANIA




Parlamentul României

Camera Deputaţilor
PAGE  

	COMISIA PENTRU MUNCĂ ŞI PROTECŢIE SOCIALĂ


	Bucureşti,
	5 decembrie 2011

	Nr.
	27/482


R A P O R T

asupra propunerii legislative pentru modificarea şi completarea Legii nr.54 din 24/01/2003 a sindicatelor

În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 559 din 24 octombrie 2011, cu dezbaterea pe fond, în procedură obişnuită, a propunerii legislative pentru modificarea şi completarea Legii nr.54 din 24/01/2003 a sindicatelor.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.451/18.04.2011)
· avizul negativ al Consiliului Economic şi Social (nr.934/31.03.2011)
· avizul negativ al Comisiei juridice, de disciplină şi imunităţi (nr.31/974/25.10.2011) 
· avizul negativ al Comisiei pentru egalitatea de şanse pentru femei şi bărbaţi (nr.37/588/09.11.2011)
· punctul de vedere negativ al Guvernului (nr.1215/20.05.2011).
Propunerea legislativă are ca obiect de reglementare modificarea Legii sindicatelor nr.54/2003. În prezent, prin unele contracte colective de muncă încheiate la nivel de unitate, părţile contractante convin, printr-o clauză expresă, plata unei contribuţii lunare de către salariaţi, alţii decât membrii de sindicat, pentru desfăşurarea negocierilor colective. Prezenta propunere legislativă urmăreşte eliminarea acestui abuz.
Comisia propune Plenului Camerei Deputaţilor respingerea propunerii legislative întrucât a rămas fără obiect, Legea nr.54/2003 fiind abrogată prin Legea dialogului social nr.62/2011.
La dezbateri a participat, în conformitate cu prevederile art.55 din Regulamentul Camerei Deputaţilor, domnul Nicolae Ivăşchescu, Secretar de Stat în cadrul Ministerului Muncii, Familiei şi Protecţiei Sociale.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată. 
La lucrările comisiei au fost prezenţi 25 deputaţi, din totalul de 27 membri ai comisiei.

Raportul comisiei, de respingere a iniţiativei legislative, a fost adoptat cu unanimitate de voturi.
Propunerea legislativă a fost respinsă de Senat în şedinţa din 12.10.2011. 
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 
PREŞEDINTE,



    SECRETAR,


Victor Paul Dobre


    Adrian Solomon 

Şef serviciu Elena Mesaroş
 

      Întocmit,

      Consilier parlamentar Decebal Stănescu

